इतना कहने के बाद भी जयद्रथ जबरदस्ती द्रौपदी को अपने रथ पर बैठा कर ले गया। जब पाण्डव वापस आश्रम पर आए तो द्रौपदी की दासी धात्रेयिका रो रही थी, उसने बताया कि जयद्रथ पाण्डवों का अपमान कर द्रौपदी को हर कर ले गया। पाण्डव उसी समय रथ का पीछा करते हुए जयद्रथ के पास पहुँचे और उसे ललकारा और उसकी सेना का संहार करने लगे। जयद्रथ डर कर भाग गया, अर्जुन और भीमसेन उसका पीछा करने लगे। युधिष्ठिर, नकुल और सहदेव द्रौपदी को लेकर आश्रम वापस आए।